
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS IR INVESTICIJŲ SKYRIUS

SPRENDIMO
DĖL ŠIAULIŲ MIESTO SAVIVALDYBĖS TARYBOS 2021 M. GRUODŽIO 23 D. SPRENDIMO NR. T-481 „DĖL FINANSINĖS PARAMOS SKYRIMO AUKŠTOS PROFESINĖS KVALIFIKACIJOS SPECIALISTAMS TVARKOS APRAŠO PATVIRTINIMO“ PAKEITIMO
AIŠKINAMASIS RAŠTAS

2023 m. birželio 22 d.
Šiauliai


Parengto sprendimo projekto tikslai ir uždaviniai.
Sprendimo projekto tikslas – pakeisti Finansinės paramos skyrimo aukštos profesinės kvalifikacijos specialistams tvarkos aprašo (toliau – Aprašas), patvirtinto  Šiaulių miesto savivaldybės tarybos 2021 m. gruodžio 23 d. sprendimu Nr. T-481 „Dėl finansinės paramos skyrimo aukštos profesinės kvalifikacijos specialistams tvarkos aprašo patvirtinimo“ 1 punktu, 3.8 papunktį ir 5 punktą. 
Dabartinis sprendimo projekte aptariamų klausimų reguliavimas.
Aukštos profesinės kvalifikacijos specialistams finansinės paramos skyrimą  reglamentuoja Aprašas.   
Sprendimo projekte numatytos naujos teisinio reglamentavimo nuostatos. 
1)	Pakeistas Aprašo 1 punktas: „1. Finansinės paramos skyrimo aukštos profesinės kvalifikacijos specialistams tvarkos aprašas (toliau – Aprašas) reglamentuoja finansinės paramos skyrimo aukštos profesinės kvalifikacijos specialistams (toliau – finansinė parama), siekiant juos pritraukti (paskatinti) dirbti Šiaulių miesto savivaldybės teritorijoje veikiančiose įmonėse, įstaigose ir institucijose, tvarką ir reikalavimus, subjektus, kuriems gali būti skiriama finansinė parama, atsakomybę už tinkamą finansinės paramos panaudojimą.“;
2)	Pakeistas Aprašo 3.6 papunktis: „3.6. Finansinės paramos teikimo aukštos kvalifikacijos specialistams komisija (toliau – Komisija) – Savivaldybės mero potvarkiu sudaryta komisija.“; 
3)	Pakeistas Aprašo 3.8 papunktis: „3.8. Profesijų, kurioms būtina aukšta profesinė kvalifikacija ir kurių darbuotojų trūksta Šiaulių miesto savivaldybės teritorijoje veikiančiose įmonėse, sąrašas – sąrašas, patvirtintas Finansinės paramos teikimo aukštos kvalifikacijos specialistams komisijos protokoliniu sprendimu, ir suderintas su Užimtumo tarnybos prie Lietuvos Respublikos socialinės apsaugos ir darbo ministerijos Šiaulių klientų aptarnavimo departamentu, atnaujinamas ne rečiau kaip kartą per metus.“
4)	Pakeistas Aprašo 5 punktas: „5. Finansinė parama skiriama specialistui, su įmone ne anksčiau kaip prieš 3 mėnesius iki prašymo suteikti finansinę paramą pateikimo dienos sudariusiam darbo sutartį, pagal kurią mokamas ne mažesnis nei vidutinis mėnesinis šalies bruto darbo užmokestis  (pagal Valstybės duomenų agentūros oficialiosios statistikos portale skelbiamą paskutinį ketvirtinį vidutinį mėnesinį šalies bruto darbo užmokesčio rodiklį), ir neturėjusiam  darbo santykių su įmone ar jos dukterinėmis įmonėmis ne trumpesnį nei 12 mėn. laikotarpį iki sutarties sudarymo ir įdarbintam ne mažiau kaip 0,5 etato pagal profesiją (arba priimtam kito teisinio dokumento pagrindu), nurodytą Profesijų, kurioms būtina aukšta profesinė kvalifikacija ir kurių darbuotojų trūksta Šiaulių miesto savivaldybės teritorijoje veikiančiose įmonėse, sąraše pasirinktinai vienam tikslui:“
Tikslinamas 1 punktas nurodant, kad specialistas gali dirbti ir institucijose bei  3.6 papunktis įvardinant, kad mero potvarkiu sudaroma komisija. 
Atsižvelgiant į Finansinės paramos skyrimo aukštos profesinės kvalifikacijos specialistams komisijos (toliau – Komisija) 2023-06-20 posėdžio metu pateiktus siūlymus 3.8 papunktis tikslinimas: 1) išbrauktas negaliojantis Lietuvos Respublikos ekonomikos ir inovacijų ministro 2019 m. rugpjūčio 30 d. įsakymas (toliau – Įsakymas) Nr. 4-491 „Dėl Profesijų, kurioms būtina aukšta profesinė kvalifikacija ir kurių darbuotojų trūksta Lietuvos Respublikoje, sąrašo patvirtinimo“ su visais vėlesniais jo pakeitimais; 2) Patikslintas Užimtumo tarnybos prie Lietuvos Respublikos socialinės apsaugos ir darbo ministerijos Šiaulių klientų aptarnavimo departamento pavadinimas. 
Atsižvelgiant į Komisijos siūlymus 5 punktas tikslinimas: siekiant, kad šia priemone pasinaudotų tik aukštą kvalifikaciją turintys darbuotojai, kuriems mokamas ne mažesnis nei vidutinis mėnesinis šalies bruto darbo užmokestis ir nebūtų  galimo piktnaudžiavimo, kai nutraukiama darbo sutartis ir pasirašoma nauja darbo sutartis su tuo pačiu darbdaviu.   
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą, teigiamos pasekmės –  pakeistas 5 punktas, kur numatomi aiškesni  keliami reikalavimai aukštos profesinės kvalifikacijos specialistams skiriant paramą. Pakeistas 3.8. papunktis išbraukiant  negaliojantį Įsakymą. Patikslintas Užimtumo tarnybos prie Lietuvos Respublikos socialinės apsaugos ir darbo ministerijos Šiaulių klientų aptarnavimo departamento pavadinimas.
Neigiamų pasekmių nenumatoma.
Priėmus sprendimą, keičiami ar pripažįstami negaliojančiais teisės aktai.
Galiojantys teisės aktai nebus keičiami ar pripažįstami netekusiais galios.
Sprendimui įgyvendinti reikalingi priimti papildomi teisės aktai.
Papildomų teisės aktų sprendimo įgyvendinimui priimti nereikia. 
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti papildomos lėšos nereikalingos. 
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Vertinimas nėra atliekamas.
Sprendimo projektą parengė Šiaulių miesto savivaldybės administracijos Ekonomikos ir investicijų skyrius. Tiesioginis rengėjas – vyr. specialistė Jūratė Marcišauskienė, tel. (8 41) 596277. 

